El carnet d'aplicador/a i manipulador/a de productes fitosanitaris és necessari per realitzar qualsevol activitat amb productes fitosanitaris d'ús professional relacionada amb la seva aplicació o manipulació.
Els nivells de capacitació, i per tant el tipus de carnet, són els següents:
Persones que han d'acreditar un nivell de capacitació i han de tenir un carnet d'aplicadors i manipuladors de productes fitosanitaris:
Persones que han de tenir el carnet d'aplicador i manipulador de productes fitosanitaris de nivell bàsic:
El personal auxiliar de tractaments terrestres i aeris incloent els no agrícoles i els/les agricultors/es que facin tractaments en la pròpia explotació i que no disposin de personal auxiliar i emprin productes fitosanitaris que no siguin o no generin gasos tòxics, molt tòxics o mortals.
Persones que han de tenir el carnet d'aplicador i manipulador de productes fitosanitaris de nivell qualificat:
Els/les usuaris/àries professionals responsables dels tractaments terrestres, inclosos els no agrícoles.
Les persones responsables de les empreses i altres entitats dedicades a l'aplicació de productes fitosanitaris.
Persones que han de tenir el carnet d'aplicador i manipulador de productes fitosanitaris de nivell fumigador:
Els/les aplicadors/es que realitzin tractaments amb productes fitosanitaris que siguin gasos classificats com a tòxics, molt tòxics o mortals, o que generin gasos d'aquesta naturalesa.
Aquestes persones han d'acreditar prèviament el nivell bàsic o qualificat segons s'escaigui, d'acord amb el que especifiquen els apartats anteriors.
Persones que han de tenir el carnet d'aplicador i manipulador de productes fitosanitaris de nivell pilot aplicador:
Les persones que estan en possessió del títol i la llicència de pilot comercial d'avió o helicòpter i realitzen tractaments fitosanitaris des d'aeronaus o mitjançant aeronaus, sens perjudici del compliment de la normativa específica que regula la concessió de llicències en l'àmbit de la navegació aèria.
La durada dels cursos ha de ser com a mínim de 25 hores pel nivell bàsic, 60 hores pel nivell qualificat, 25 hores pel nivell fumigador i 90 hores pel nivell de pilot aplicador.
Els cursos de formació els pot organitzar directament el Departament d'Agricultura, Ramaderia, Pesca, Alimentació i Medi Natural, a través del Servei de Formació Agrària, així com les universitats, els centres docents, les organitzacions de productors agraris i altres entitats vinculades al sector agrari.
Llevat dels cursos organitzats directament pel Servei de Formació Agrària, per a la resta dels casos caldrà homologació prèvia del Departament d'Agricultura, Ramaderia, Pesca, Alimentació i Medi Natural
Titulacions i formació que acrediten els coneixements del nivell bàsic
Les persones que tinguin la formació següent, poden sol·licitar el carnet bàsic sense tenir que fer cap curs de formació:
Titulacions i formació que acrediten els coneixements del nivell qualificat
Les persones que tinguin la formació següent, poden sol·licitar el carnet qualificat sense tenir que fer cap curs de formació
Caldrà presentar una sol·licitud del carnet d'aplicador/a i manipulador/a de productes fitosanitaris d'acord amb el model normalitzat.
El carnet es pot sol·licitar i renovar en línia.
Aquesta sol·licitud es pot presentar a les unitats territorials del servei de sanitat vegetal o a les oficines comarcals del departament d'agricultura, ramaderia, pesca, alimentació i medi natural preferentment o a la Xarxa d'Oficines de Gestió Empresarial, sense perjudici de fer ús de la resta de mitjans establerts en la llei 26/2010, de 3 d'agost.
Juntament amb la sol·licitud cal presentar còpia del certificat acreditatiu de la capacitació o, si s'escau, de la titulació o formació esmentada en els casos que convalidin el carnet, esmentades en els punts anteriors.
No és necessària la presentació d'aquesta documentació en el cas que el certificat l'expedeixi el departament competent en matèria d'agricultura, es tracti del certificat d'un curs homologat pel citat departament o de titulacions i formació que convaliden algun tipus de carnet expedit per una entitat de l'Estat espanyol, sempre que la persona interessada autoritzi aquest departament a verificar-ho.
Transcorregut el període de vigència del carnet, cal sol·licitar la seva renovació d'acord amb el model normalitzat.
Per a la renovació dels carnets d'aplicadors i manipuladors de productes fitosanitaris cal acreditar un reciclatge dels coneixements corresponents al nivell de capacitació inscrit.
Al presentar la sol·licitud de renovació caldrà indicar com s'ha realitzat el reciclatge de coneixements.
Fulls informatius per acreditar el reciclatge de coneixements per poder renovar un carnet d'aplicador i manipulador de productes fitosanitaris
S'ha de demanar el carnet a la comunitat autònoma on es tingui el domicili legal.
La vigència de tots els tipus de carnets és de 10 anys.
Què he de fer per inscriurem en el Registre oficial de productors i operadors de mitjans de defensa fitosanitària?
Al'expedir el carnet es fa la inscripció d'ofici en el Registre oficial de productors i operadors de mitjans de defensa fitosanitària, i per tant, no cal fer cap tràmit addicional.
Aquesta inscripció és vàlida durant la vigència del carnet.
Què he de fer si he perdut el carnet?
Si he perdut el carnet o he sofert un robatori, cal sol·licitar un duplicat del carnet d'acord amb el model normalitzat
On és vàilid el carnet d'aplicadors i manipuladors de productes fitosanitaris?
El carnet emès per qualsevol comunitat autònoma és vàlid per tot el territori espanyol, per tant si es canvia de residència no cal demanar un nou carnet.